title: 2009/59/ES: Sklep Evropske centralne banke z dne 31. decembra 2008 o vplačilu kapitala, prenosu deviznih rezerv in prispevku v rezerve in rezervacije Evropske centralne banke s strani centralne banke Národná banka Slovenska (ECB/2008/33)

text:
               24.1.2009

               SL

               Uradni list Evropske unije

               L 21/83

      SKLEP EVROPSKE CENTRALNE BANKE

   z dne 31. decembra 2008
   o vplačilu kapitala, prenosu deviznih rezerv in prispevku v rezerve in rezervacije Evropske centralne banke s strani centralne banke Národná banka Slovenska
   (ECB/2008/33)
   (2009/59/ES)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke (v nadaljevanju „Statut ESCB“) ter zlasti njegovih členov 30.1, 30.3, 49.1 in 49.2,
   ob upoštevanju naslednjega:

               (1)

               Na podlagi člena 1 Odločbe Sveta 2008/608/ES z dne 8. julija 2008 v skladu s členom 122(2) Pogodbe o uvedbi enotne valute na Slovaškem 1. januarja 2009 (1) Slovaška izpolnjuje potrebne pogoje za uvedbo eura, zato se bo odstopanje, ki ji je bilo odobreno v skladu s členom 4 Akta o pristopu iz leta 2003 (2), razveljavilo z učinkom od 1. januarja 2009.

               (2)

               Člen 49.1 Statuta ESCB določa, da mora nacionalna centralna banka (NCB) države članice, katere odstopanje je bilo odpravljeno, vplačati svoj vpisani delež kapitala Evropske centralne banke (ECB) v enaki višini kot NCB drugih sodelujočih držav članic. NCB obstoječih sodelujočih držav članic so v celoti vplačale svoje deleže v vpisanem kapitalu ECB (3). Ponder centralne banke Národná banka Slovenska v kapitalskem ključu ECB je 0,6934 %, v skladu s členom 2 Sklepa ECB/2008/23 z dne 12. decembra 2008 o odstotnih deležih nacionalnih centralnih bank v ključu za vpis kapitala Evropske centralne banke (4). Národná banka Slovenska je že vplačala del svojega deleža v vpisanem kapitalu ECB, v skladu s členom 1 Sklepa ECB/2006/26 z dne 18. decembra 2006 o določitvi ukrepov, potrebnih za vplačilo kapitala Evropske centralne banke s strani nesodelujočih nacionalnih centralnih bank (5). Neporavnani znesek tako znaša 37 216 406,81 EUR, kar je enako razliki med zmnožkom vpisanega kapitala ECB (5 760 652 402,58 EUR) in ponderja centralne banke Národná banka Slovenska v kapitalskem ključu (0,6934 %) ter tistim delom njenega deleža v vpisanem kapitalu ECB, ki ga je že vplačala.

               (3)

               Člen 49.1 v povezavi s členom 30.1 Statuta ESCB določa, da mora NCB države članice, katere odstopanje je bilo odpravljeno, prenesti na ECB tudi devizne rezerve. V skladu s členom 49.1 Statuta ESCB se znesek za prenos določi tako, da se vrednost v eurih po veljavnih deviznih tečajih tistih deviznih rezerv, ki so že bile prenesene na ECB v skladu s členom 30.1 Statuta ESCB, pomnoži z razmerjem med številom delnic, ki jih je vpisala zadevna NCB, in številom delnic, ki so jih že vplačale NCB drugih sodelujočih držav članic. Pri določanju „deviznih rezerv, ki so že bile prenesene na ECB v skladu s členom 30.1,“ je treba ustrezno upoštevati predhodno uskladitev kapitalskega ključa (6) v skladu s členom 29.3 Statuta ESCB in razširitve kapitalskega ključa ECB v skladu s členom 49.3 Statuta ESCB (7). Posledično znaša, v skladu s Sklepom ECB/2008/27 z dne 12. decembra 2008 o določitvi ukrepov, potrebnih za prispevek v vrednost akumuliranega lastnega kapitala Evropske centralne banke in za usklajevanje terjatev nacionalnih centralnih bank, ki so enakovredne prenesenim deviznim rezervam (8), protivrednost v eurih tistih deviznih rezerv, ki so že bile prenesene na ECB po členu 30.1 Statuta ESCB, 44 154 040 257,26 EUR.

               (4)

               Devizne rezerve, ki jih mora prenesti Národná banka Slovenska, morajo biti v ameriških dolarjih in zlatu ali denominirane v njih.

               (5)

               Člen 30.3 Statuta ESCB določa, da mora ECB priznati vsaki NCB sodelujoče države članice terjatev v višini deviznih rezerv, ki jih je slednja prenesla na ECB. Določbe glede denominacije in obrestovanja terjatev, ki so bile že priznane nacionalnim centralnim bankam obstoječih sodelujočih držav članic (9), se uporabljajo tudi za denominacijo in obrestovanje terjatev centralne banke Národná banka Slovenska.

               (6)

               Člen 49.2 Statuta ESCB določa, da mora NCB države članice, katere odstopanje je bilo odpravljeno, prispevati k rezervam ECB, k rezervacijam, ki so enakovredne rezervam, in k znesku, ki ga je še treba vključiti v rezerve in rezervacije glede na saldo bilance uspeha na dan 31. decembra v letu pred odpravo odstopanja. Znesek tega prispevka se določi v skladu s členom 49.2 Statuta ESCB.

               (7)

               Po analogiji s členom 3.5 Poslovnika Evropske centralne banke (10) je guverner centralne banke Národná banka Slovenska imel priložnost podati svoja opažanja v zvezi s tem sklepom, preden je bil le-ta sprejet –

         SKLENIL:
   Člen 1
   Opredelitve pojmov
   V tem sklepu:

               —

               „sodelujoča država članica“ pomeni državo članico, ki je uvedla euro,

               —

               „devizne rezerve“ pomenijo vrednostne papirje, zlato ali denar,

               —

               „zlato“ pomeni čiste unče zlata v obliki palic tipa London Good Delivery, kakor to določa združenje London Bullion Market Association,

               —

               „Eurosistem“ pomeni ECB in NCB sodelujočih držav članic,

               —

               „vrednostni papirji“ pomenijo kakršen koli vrednostni papir ali finančni instrument, kakor to določa ECB,

               —

               „denar“ pomeni zakonito valuto Združenih držav Amerike (ameriški dolar).

         Člen 2
   Plačilo kapitala
   1.   Z učinkom od 1. januarja 2009 mora Národná banka Slovenska vplačati preostali del svojega deleža v vpisanem kapitalu ECB, kar znaša 37 216 406,81 EUR.
   2.   Národná banka Slovenska plača ECB znesek, določen v odstavku 1, na 2. januar 2009 z ločenim prenosom preko transevropskega sistema bruto poravnave v realnem času (TARGET2).
   3.   Národná banka Slovenska 2. januarja 2009 z ločenim prenosom preko sistema TARGET2 plača ECB obresti, ki se natečejo 1. januarja 2009, od zneska, ki ga dolguje ECB po odstavku 2.
   4.   Natečene obresti iz odstavka 3 se izračunajo dnevno z uporabo metode dejanskega števila dni/360 dni po stopnji, enaki mejni obrestni meri, ki jo uporabi Eurosistem v svoji zadnji operaciji glavnega refinanciranja.
   Člen 3
   Prenos deviznih rezerv
   1.   Národná banka Slovenska prenese na ECB z učinkom od 1. januarja 2009 ter v skladu s tem členom in ureditvijo na njegovi podlagi znesek deviznih rezerv, denominiran v ameriških dolarjih in zlatu, v protivrednosti 443 086 155,98 EUR, kot sledi:

               Vrednostni papirji in denar v ameriških dolarjih, v protivrednosti v eurih

               Zlato v protivrednosti v eurih

               Skupni znesek v protivrednosti v eurih

               376 623 232,58

               66 462 923,40

               443 086 155,98

         2.   Znesek deviznih rezerv v protivrednosti v eurih, ki jih Národná banka Slovenska prenese po odstavku 1, se izračuna na podlagi menjalnega tečaja med eurom in ameriškim dolarjem, določenega v 24-urnem pisnem posvetovalnem postopku 31. decembra 2008 med Eurosistemom in centralno banko Národná banka Slovenska, ter, v primeru zlata, na podlagi cene v ameriških dolarjih za čisto unčo zlata, kot je določena na londonskem trgu (London gold fixing) 31. decembra 2008 ob 10:30 po londonskem času.
   3.   ECB v najkrajšem možnem času potrdi centralni banki Národná banka Slovenska znesek, izračunan v skladu z odstavkom 2.
   4.   Národná banka Slovenska prenese na ECB portfelj vrednostnih papirjev, denominiranih v ameriških dolarjih, in denar, katerega tvegana vrednost (Value at risk – VaR) v razmerju do taktičnih referenčnih vrednosti ECB v času prenosa ne presega meje, ki velja za tržne portfelje v razmerju do taktičnih referenčnih vrednosti, kakor jih določi ECB. Portfelj vrednostnih papirjev, denominiranih v ameriških dolarjih, in denar bi morali biti prav tako skladni s kreditnimi limiti, ki jih določi ECB.
   5.   Denar se prenese na tiste račune, ki jih določi ECB. Datum poravnave za prenos denarja na ECB je 2. januar 2009. Národná banka Slovenska da nalog za izvršitev tega prenosa na ECB.
   6.   Vrednost zlata, ki ga Národná banka Slovenska prenese na ECB v skladu z odstavkom 1, je kolikor se le da blizu, vendar ne več kot 66 462 923,40 EUR.
   7.   Národná banka Slovenska prenese zlato, navedeno v odstavku 1, v neinvestirani obliki na tiste račune in kraje, ki jih določi ECB. Datum poravnave za prenos zlata na ECB je 5. januar 2009. Národná banka Slovenska da nalog za izvršitev tega prenosa na ECB.
   8.   Če Národná banka Slovenska na ECB prenese zlato v vrednosti, ki je manjša od zneska, določenega v odstavku 1, potem 5. januarja 2009 prenese znesek denarja v ameriških dolarjih kot protivrednost primanjkljaja na račun ECB, ki ga določi ECB. Tak denar v ameriških dolarjih ne tvori del deviznih rezerv, denominiranih v ameriških dolarjih, ki ga Národná banka Slovenska prenese na ECB v skladu z odstavkom 1.
   9.   Národná banka Slovenska prenese na ECB vrednostne papirje na tiste račune, ki jih določi ECB. Datum poravnave za prenos vrednostnih papirjev na ECB je 2. januar 2009. Národná banka Slovenska da nalog za prenos lastništva na vrednostnih papirjih na ECB na datum poravnave. Vrednost vseh takih vrednostnih papirjev se izračuna na podlagi cen, ki jih določi ECB.
   10.   Protivrednost v eurih za znesek vrednosti vseh vrednostnih papirjev, ki so bili preneseni na ECB, in denarja, je enaka znesku, določenem v odstavku 1.
   11.   Morebitna razlika med skupnimi zneski v protivrednosti v eurih iz odstavka 1 in zneski iz člena 4(1) se poravna v skladu s Sporazumom z dne 31. decembra 2008 med Evropsko centralno banko in centralno banko Národná banka Slovenska v zvezi s terjatvijo, priznano centralni banki Národná banka Slovenska s strani Evropske centralne banke po členu 30.3 Statuta Evropskega sistema centralnih bank in Evropske centralne banke (11).
   Člen 4
   Denominacija, obrestovanje in zapadlost terjatev, enakovrednih prispevkou
   1.   Z učinkom od 1. januarja 2009 in v skladu z določbami člena 3 glede datumov poravnave za prenose deviznih rezerv prizna ECB centralni banki Národná banka Slovenska terjatev, denominirano v eurih, enakovredno skupnemu znesku prispevka centralne banke Národná banka Slovenska v devizne rezerve v eurih. Ta terjatev znaša 399 443 637,59 EUR.
   2.   Terjatev, ki jo ECB prizna centralni banki Národná banka Slovenska, se obrestuje od datuma poravnave naprej. Natečene obresti se izračunajo dnevno z uporabo metode dejanskega števila dni/360 dni po stopnji, enaki 85 % mejne obrestne mere, ki jo uporabi Eurosistem v svoji zadnji operaciji glavnega refinanciranja.
   3.   Terjatev se obrestuje ob koncu vsakega poslovnega leta. ECB vsako četrtletje obvešča centralno banko Národná banka Slovenska o skupnem znesku.
   4.   Ni mogoče zahtevati poplačila te terjatve.
   Člen 5
   Prispevek v rezerve in rezervacije ECB
   1.   Z učinkom od 1. januarja 2009 in v skladu s členom 3(5) in (6) Národná banka Slovenska prispeva k rezervam ECB, k rezervacijam, ki so enakovredne rezervam, in k znesku, ki ga je še treba vključiti v rezerve in rezervacije glede na saldo bilance uspeha na dan 31. decembra 2008.
   2.   Znesek prispevka centralne banke Národná banka Slovenska se določi v skladu s členom 49.2 Statuta ESCB. Sklicevanje v členu 49.2 na „število delnic, ki jih je vpisala zadevna nacionalna centralna banka,“ in na „število delnic, ki so jih že vplačale druge centralne banke,“ se nanaša na ponderje centralne banke Národná banka Slovenska in NCB obstoječih sodelujočih držav članic v kapitalskem ključu ECB, v skladu s Sklepom ECB/2008/23.
   3.   „Rezerve ECB“ in „rezervacije, ki so enakovredne rezervam,“ po odstavku 1 vključujejo splošni rezervni sklad ECB, stanja na računih vrednotenja ter rezervacije za tveganja deviznega tečaja, obrestne mere, tržne cene in cene zlata.
   4.   ECB najkasneje na prvi delovni dan po odobritvi zaključnega računa ECB za leto 2008 s strani Sveta ECB izračuna in potrdi centralni banki Národná banka Slovenska znesek, ki ga mora Národná banka Slovenska prispevati po odstavku 1.
   5.   Národná banka Slovenska na drugi delovni dan po tem, ko Svet ECB odobri zaključni račun ECB za leto 2008, preko sistema TARGET2 plača ECB:

               (a)

               znesek, dolgovan ECB po odstavku 4, in

               (b)

               obresti, ki se natečejo od 1. januarja 2009 do dneva plačila od zneska, ki ga dolguje ECB po odstavku 4.

         6.   Natečene obresti iz odstavka 5(b) se izračunajo dnevno z uporabo metode dejanskega števila dni/360 dni po stopnji, enaki mejni obrestni meri, ki jo uporabi Eurosistem v svoji zadnji operaciji glavnega refinanciranja.
   Člen 6
   Pristojnosti
   1.   Izvršilni odbor ECB v potrebnem obsegu izda navodila centralni banki Národná banka Slovenska, da bi natančneje opredelil in uveljavil določbe tega sklepa ter zagotovil primerna sredstva za rešitev kakršnih koli problemov, ki bi lahko nastali.
   2.   O vsakem navodilu, ki ga izda Izvršilni odbor na podlagi odstavka 1, je potrebno nemudoma obvestiti Svet ECB in Izvršilni odbor ECB bo ravnal v skladu z vsako odločitvijo Sveta ECB o tem.
   Člen 7
   Končna določba
   Ta sklep začne veljati 1. januarja 2009.

      V Frankfurtu na Majni, 31. decembra 2008

            Predsednik ECB

         Jean-Claude TRICHET

      (1)  UL L 195, 24.7.2008, str. 24.

      (2)  Akt o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija (UL L 236, 23.9.2003, str. 33).

      (3)  Sklep ECB/2006/22 z dne 15. decembra 2006 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (UL L 24, 31.1.2007, str. 3).

      (4)  Glej stran 66 tega Uradnega lista.

      (5)  UL L 24, 31.1.2007, str. 15.

      (6)  Sklep ECB/2003/17 z dne 18. decembra 2003 o odstotnih deležih nacionalnih centralnih bank v ključu za vpis kapitala Evropske centralne banke (UL L 9, 15.1.2004, str. 27) in Sklep ECB/2008/23.

      (7)  Sklep ECB/2004/5 z dne 22. aprila 2004 o odstotnih deležih nacionalnih centralnih bank v ključu za vpis kapitala Evropske centralne banke (UL L 205, 9.6.2004, str. 5) in Sklep ECB/2006/21 z dne 15. decembra 2006 o odstotnih deležih nacionalnih centralnih bank v ključu za vpis kapitala Evropske centralne banke (UL L 24, 31.1.2007, str. 1).

      (8)  Glej stran 77 tega Uradnega lista.

      (9)  V skladu s Smernico ECB/2000/15 z dne 3. novembra 1998, kakor je bila spremenjena s Smernico z dne 16. novembra 2000 o sestavi, vrednotenju in načinih začetnega prenosa deviznih rezerv ter denominaciji in obrestovanju ustreznih terjatev (UL L 336, 30.12.2000, str. 114).

      (10)  Sprejet s Sklepom ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).

      (11)  UL C 18, 24.1.2009, str. 3.


title: Sklep predsednika Evropske komisije z dne 10. januarja 2011 o imenovanju članov Evropske skupine za etiko v znanosti in novih tehnologijah za četrti mandat

text:
               15.1.2011

               SL

               Uradni list Evropske unije

               C 12/9

         SKLEP PREDSEDNIKA EVROPSKE KOMISIJE
   z dne 10. januarja 2011
   o imenovanju članov Evropske skupine za etiko v znanosti in novih tehnologijah za četrti mandat
   2011/C 12/04
   PREDSEDNIK EVROPSKE KOMISIJE JE –
   ob upoštevanju Sklepa Komisije z dne 16. decembra 1997 (SEC(97) 2404) o ustanovitvi Evropske skupine za etiko v znanosti in novih tehnologijah (v nadaljnjem besedilu: skupina EGE) in pooblastitvi predsednika Evropske komisije za imenovanje članov,
   ob upoštevanju Sklepa Komisije z dne 26. marca 2001 (C(2001) 691) o spremembi pristojnosti Evropske skupine za etiko v znanosti in novih tehnologijah,
   ob upoštevanju Sklepa Komisije z dne 11. maja 2005 (2005/383/ES) o obnovitvi mandata Evropske skupine za etiko v znanosti in novih tehnologijah, ki je bil podaljšan s Sklepom Komisije 2009/757/ES (1),
   ob upoštevanju Sklepa Komisije 2010/1/EU z dne 23. decembra 2009 (2) o obnovitvi mandata Evropske skupine za etiko v znanosti in novih tehnologijah,
   ob upoštevanju naslednjega:

               (1)

               Skupina EGE je samostojen in multidisciplinaren posvetovalni organ Evropske komisije, sestavljen iz 15 članov.

               (2)

               Na podlagi javnega razpisa za zbiranje ponudb (3) je bilo prejetih 152 vlog. Štirinajst prejšnjih članov skupine EGE je upravičenih do ponovne izvolitve (4) in dvanajst izmed njih jih želi ponovno sodelovati.

               (3)

               Zagotoviti je treba, da imajo člani skupine EGE ustrezen obseg strokovnih znanj in izkušenj.

               (4)

               Člani so imenovani ad personam na podlagi svojih osebnih sposobnosti in lastnosti –

         SKLENIL:
   Člen 1
   Naslednjim članom skupine EGE se mandat obnovi za obdobje petih let:

               1.

               Emmanuel Agius

               2.

               Inez de Beaufort

               3.

               Hille Haker

               4.

               Julian Kinderlerer

               5.

               Linda Nielsen

               6.

               Paula Martinho da Silva

               7.

               Pere Puigdoménech Rosell

               8.

               Günter Virt

         Člen 2
   Kot člani skupine EGE se za obdobje petih let imenujejo naslednji posamezniki:

               1.

               Peter Dabrock

               2.

               Andrzej Górski

               3.

               Ritva Tuulikki Halila

               4.

               Herman Nys

               5.

               Siobhán Marie O'Sullivan

               6.

               Laura Palazzani

               7.

               Marie-Jo Thiel

         Člen 3
   Ta sklep se objavi v Uradnem listu Evropske unije.

      V Bruslju, 10. januarja 2011

            Za Komisijo

            Predsednik

         José Manuel BARROSO

      (1)  UL L 270, 15.10.2009, str. 18.

      (2)  UL L 1, 5.1.2010, str. 8.

      (3)  Glej četrto alineo člena 3(2) Sklepa 2010/1/EU: „Izbor članov skupine EGE se izvrši na podlagi javnega razpisa za zbiranje ponudb.“.

      (4)  Glej tretjo alineo člena 3(2) Sklepa 2010/1/EU: „Vsak član skupine EGE je imenovan za obdobje petih let. Imenovanje se lahko podaljša za največ dva mandata.“.


               27.7.2016

               SL

               Uradni list Evropske unije

               C 274/47

         P8_TA(2014)0034
   Izvolitev Komisije
   Sklep Evropskega parlamenta z dne 22. oktobra 2014 o izvolitvi Komisije (2014/2164(INS))
   (2016/C 274/10)

      Evropski parlament,

               —

               ob upoštevanju drugega in tretjega pododstavka člena 17(7) Pogodbe o Evropski uniji,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Sklepa Evropskega sveta 2014/414/EU z dne 27. junija 2014 (1), v katerem je Jean-Claudea Junckerja predlagal kot kandidata za predsednika Komisije,

               —

               ob upoštevanju izjave ter političnih smernic, ki jih je na plenarnem zasedanju 15. julija 2014 predstavil Jean-Claude Juncker,

               —

               ob upoštevanju svojega sklepa z dne 15. julija 2014 (2) o izvolitvi Jean-Claudea Junckerja za predsednika Komisije,

               —

               ob upoštevanju Sklepa Evropskega sveta 2014/639/EU (3), sprejetega s soglasjem izvoljenega predsednika Komisije, z dne 30. avgusta 2014 o imenovanju visokega predstavnika Unije za zunanje zadeve in varnostno politiko,

               —

               ob upoštevanju Sklepa Sveta 2014/716/EU, Euratom, sprejetega v medsebojnem soglasju z izvoljenim predsednikom Komisije, z dne 15. oktobra 2014 o sprejetju seznama drugih oseb, ki jih Svet predlaga v imenovanje za člane Komisije ter o razveljavitvi in nadomestitvi Sklepa 2014/648/EU, Euratom (4),

               —

               ob upoštevanju predstavitev kandidatov za komisarje pred pristojnimi parlamentarnimi odbori, ki so potekale med 29. septembrom in 20. oktobrom 2014, in na seji konference predsednikov, odprti za vse poslance, ter ocen kandidatov, ki so jih odbori oblikovali po predstavitvah,

               —

               ob upoštevanju preučitve, izvedene na seji konference predsednikov odborov z dne 21. oktobra 2014 in na seji konference predsednikov z dne 21. oktobra 2014,

               —

               ob upoštevanju izjave izvoljenega predsednika Komisije na plenarnem zasedanju 22. oktobra 2014,

               —

               ob upoštevanju člena 118 Poslovnika in Priloge XVI k Poslovniku,

               1.

               potrdi imenovanje predsednika, podpredsednice za zunanje zadeve (visoke predstavnice Unije za zunanje zadeve in varnostno politiko) ter drugih članov Komisije kot kolegija za mandatno obdobje do 31. oktobra 2019;

               2.

               naroči svoje predsedniku, naj ta sklep posreduje Evropskemu svetu, Svetu ministrov in izvoljenemu predsedniku Komisije.

      (1)  UL L 192, 1.7.2014, str. 52.

      (2)  Sprejeta besedila, P8_TA(2014)0002.

      (3)  UL L 262, 2.9.2014, str. 6.

      (4)  UL L 299, 17.10.2014, str. 29.


title: Sklep Sveta (EU) 2015/1773 z dne 1. oktobra 2015 o stališču, ki se v imenu Evropske unije zavzame v Skupnem odboru EGP v zvezi s spremembo Priloge XXI (Statistika) k Sporazumu EGP (Statistika energetike)

text:
               3.10.2015

               SL

               Uradni list Evropske unije

               L 258/7

         SKLEP SVETA (EU) 2015/1773
   z dne 1. oktobra 2015
   o stališču, ki se v imenu Evropske unije zavzame v Skupnem odboru EGP v zvezi s spremembo Priloge XXI (Statistika) k Sporazumu EGP (Statistika energetike)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 338(1) v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               Na podlagi člena 98 Sporazuma EGP se lahko Skupni odbor EGP med drugim odloči spremeniti Prilogo XXI k Sporazumu EGP.

               (3)

               Uredbo Komisije (EU) št. 431/2014 (3) je treba vključiti v Sporazum EGP.

               (4)

               Prilogo XXI k Sporazumu EGP bi bilo zato treba ustrezno spremeniti.

               (5)

               Stališče Unije v Skupnem odboru EGP bi zato moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame v Skupnem odboru EGP glede predlagane spremembe Priloge XXI (Statistika) k Sporazumu EGP, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Luxembourgu, 1. oktobra 2015

            Za Svet

            Predsednik

         E. SCHNEIDER

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  Uredba Komisije (EU) št. 431/2014 z dne 24. aprila 2014 o spremembi Uredbe (ES) št. 1099/2008 Evropskega parlamenta in Sveta o statistiki energetike glede izvajanja letnih statistik porabe energije v gospodinjstvih (UL L 131, 1.5.2014, str. 1).

      OSNUTEK
      SKLEP SKUPNEGA ODBORA EGP št. …/2015
      z dne …
      o spremembi Priloge XXI (Statistika) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:

                  (1)

                  Uredbo Komisije (EU) št. 431/2014 z dne 24. aprila 2014 o spremembi Uredbe (ES) št. 1099/2008 Evropskega parlamenta in Sveta o statistiki energetike glede izvajanja letnih statistik porabe energije v gospodinjstvih (1) je treba vključiti v Sporazum EGP.

                  (2)

                  Prilogo XXI k Sporazumu EGP bi bilo zato treba ustrezno spremeniti –

            SPREJEL NASLEDNJI SKLEP:
      Člen 1
      Besedilo točke 26a (Uredba (ES) št. 1099/2008 Evropskega parlamenta in Sveta) Priloge XXI se nadomesti z naslednjim:
      „32008 R 1099: Uredba (ES) št. 1099/2008 Evropskega parlamenta in Sveta z dne 22. oktobra 2008 o statistiki energetike (UL L 304, 14.11.2008, str. 1), kakor jo spreminjata:

                  —

                     32013 R 0147: Uredba Komisije (EU) št. 147/2013 z dne 13. februarja 2013 (UL L 50, 22.2.2013, str. 1),

                  —

                     32014 R 0431: Uredba Komisije (EU) št. 431/2014 z dne 24. aprila 2014 (UL L 131, 1.5.2014, str. 1).

            Za namene tega sporazuma veljajo določbe Uredbe z naslednjima prilagoditvama:

                  (a)

                  Lihtenštajn je izvzet iz zbiranja podatkov, ki jih zahteva ta uredba, to pa ne velja za podatke o uvozu in izvozu različnih energentov ter proizvodnji električne energije za letno statistiko energetike (Priloga B).

                  (b)

                  Islandija je izvzeta iz obveznosti poročanja o agregatih, opredeljenih v Prilogi B, v zvezi s podrobno razčlenitvijo porabe energije glede na vrsto končne uporabe (ogrevanje prostorov, hlajenje prostorov, ogrevanje vode, kuhanje, razsvetljava in električne naprave, druge končne uporabe) v okviru gospodinjstev, kot so opredeljena v Razdelku 2.3 Priloge A.“

            Člen 2
      Besedilo Uredbe (EU) št. 431/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati … pod pogojem, da so bila predložena vsa uradna obvestila v skladu s členom 103(1) Sporazuma EGP (2).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja

               Skupnega odbora EGP

         (1)  UL L 131, 1.5.2014, str. 1.

         (2)  [Navedena ni nobena ustavna zahteva.] [Navedene so ustavne zahteve.]


title: Sklep Sveta (EU) 2017/312 z dne 17. februarja 2017 o imenovanju dveh članov in dveh nadomestnih članov Odbora regij na predlog Slovaške republike

text:
               23.2.2017

               SL

               Uradni list Evropske unije

               L 45/12

         SKLEP SVETA (EU) 2017/312
   z dne 17. februarja 2017
   o imenovanju dveh članov in dveh nadomestnih članov Odbora regij na predlog Slovaške republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga slovaške vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandatov Vladimíra BAJANA in Petra CHUDÍKA sta se sprostili mesti članov Odbora regij.

               (3)

               Zaradi konca mandata Radoslava ČUHE se je sprostilo mesto nadomestnega člana Odbora regij.

               (4)

               Zaradi imenovanja Jána FERENČÁKA za člana Odbora regij se je sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujejo:

               (a)

               za člana:

                           —

                           Ján FERENČÁK, Mayor of Kežmarok,

                           —

                           Miloslav REPASKÝ, Member of the regional parliament of the Prešov Self-Governing Region,

               (b)

               za nadomestna člana:

                           —

                           Ľuboš TOMKO, Mayor of Stará Ľubovňa,

                           —

                           Miroslav BENKO, Member of the regional parliament of the Prešov Self-Governing Region.

         Člen 2
   Ta sklep začne veljati na dan sprejetja.

      V Bruslju, 17. februarja 2017

            Za Svet

            Predsednik

         E. BARTOLO

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta z dne 22. marca 2010 o imenovanju poljskih članov in nadomestnih članov Svetovalnega odbora za varnost in zdravje pri delu

text:
               1.4.2010

               SL

               Uradni list Evropske unije

               C 87/11

         SKLEP SVETA
   z dne 22. marca 2010
   o imenovanju poljskih članov in nadomestnih članov Svetovalnega odbora za varnost in zdravje pri delu
   2010/C 87/04
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2003/C 218/01 z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
   ob upoštevanju seznama kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s sklepom z dne 16. februarja 2010 (2) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2010 do 28. februarja 2013, razen določenih članov in nadomestnih članov, med drugim tudi poljskih članov in nadomestnih članov za skupini sindikatov in organizacij delodajalcev.

               (2)

               Poljska vlada je za nezasedena mesta podala predloge za imenovanje –

         SKLENIL:
   Edini člen
   Za člane in nadomestne člane Svetovalnega odbora za varnost in zdravje pri delu so za preostanek mandata, to je do 28. februarja 2013, imenovani:

               I.

                  Predstavniki sindikatov

                           Članica

                           Nadomestna člana

                           Iwona PAWLACZYK

                           Mariusz ŁUSZCZYK
                           Andrzej SZCZEPANIAK

               II.

                  Predstavniki organizacij delodajalcev

                           Član

                           Nadomestna člana

                           Zbigniew ŻUREK

                           Jacek MĘCINA
                           Marek KOŁODZIEJSKI

      V Bruslju, 22. marca 2010

            Za Svet

            Predsednik

         M. Á. MORATINOS

      (1)  UL C 218, 13.9.2003, str. 1.

      (2)  Še neobjavljeno v UL.


title: Sklep Izvršnega Odbora z dne 21. aprila 1998 o izmenjavi statistike o izdanih vizumih (SCH/Com-ex(98)12)

text:
Pomembno pravno obvestilo

|

41998D0012

Uradni list L 239 , 22/09/2000 str. 0196 - 0196

		Sklep Izvršnega Odboraz dne 21. aprila 1998o izmenjavi statistike o izdanih vizumih(SCH/Com-ex(98)12)IZVRŠNI ODBOR JEob upoštevanju člena 9 Konvencije o izvajanju Schengenskega sporazuma,ob upoštevanju člena 16 zgoraj navedene konvencije,ker bo izmenjava statistike na lokalni ravni o vizumih, ki so bili izdani in so bili uradno zavrnjeni, omogočila različnim predstavništvom pridobiti vpogled v celovite trende pri prošnjah za vizume iz dežel v njihovi pristojnosti in v vse možne premike pri prošnjah iz predstavništva enega schengenskega partnerja v tujini k drugemu;ker bo zgornji pregled omogočil lokalno konzularno sodelovanje pri preučevanju razlogov za vse opažene trende, predvsem v zvezi s trgovanjem z vizumi, oblikovanje praktičnih zaključkov in po potrebi primernih priporočil njihovim ustreznim državnim organom;ob upoštevanju hude administrativne obremenitve diplomatskih in konzularnih predstavništev, ker morajo izmenjati mesečno statistiko o vizumih za kratkoročno bivanje, ki so bili izdani in uradno zavrnjeni, zahtevane v zabeležki SCH/II (95)50 rev. 2 s strani Delovne skupine Centralni skupini,ker pa bi se po drugi strani glede na to, da je treba vizume za dolgoročno bivanje izdajati samo v izjemnih primerih, mesečna izmenjava statistike na lokalni ravni o izdaji takih vizumov morala nadaljevati mesečno,SKLENIL:1. Statistika o vizumih za kratkoročno bivanje, ki so bili izdani in uradno zavrnjeni, tranzitnih vizumih in letaliških tranzitnih vizumih, se izmenjujejo vsako četrtletje.2. Brez poseganja v obveznosti, ki izhajajo iz člena 16 Schengenske konvencije in ki so razložene v Prilogi 14 k Skupnim konzularnim navodilom o vizumih, v skladu s katerimi schengenske države sporočijo vse podatke v zvezi z izdajo vizumov za dolgoročno bivanje v roku 72 ur, se schengenska diplomatska in konzularna predstavništva nujno opozarjajo na njihove obveznosti (SCH/Com-ex decl.40), da mesečno izmenjujejo statistiko o vizumih za dolgoročno bivanje, ki so bili izdani prejšnji mesec, in da to statistiko posredujejo svojim ustreznim centralnim organom.3. Poglavje VIII Skupnih konzularnih navodil se ustrezno dopolni [1].Bruselj, 21. aprila 1998PredsednikJ. Vande Lanotte[1] Glej dokument SCH/Com-ex(99)13.--------------------------------------------------


title: Sklep Sveta z dne 15. julija 2013 o imenovanju člana upravnega odbora Evropske agencije za kemikalije

text:
               18.7.2013

               SL

               Uradni list Evropske unije

               C 204/12

         SKLEP SVETA
   z dne 15. julija 2013
   o imenovanju člana upravnega odbora Evropske agencije za kemikalije
   2013/C 204/06
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,
   ob upoštevanju naslednjega:

               (1)

               Uredba (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

               (2)

               Svet je s svojim sklepom z dne 17. maja 2011 (2) imenoval 15 članov upravnega odbora.

               (3)

               S svojim sklepom z dne 9. marca 2012 (3) je Svet imenoval g. Paula Guilhermeja DA SILVA LEMOSA za člana upravnega odbora.

               (4)

               Portugalska vlada je obvestila Svet, da namerava portugalskega predstavnika v upravnem odboru zamenjati, in podala predlog za imenovanje novega predstavnika, ki bi ga bilo treba imenovati za obdobje do 31. maja 2015 –

         SPREJEL NASLEDNJI SKLEP:
   Člen 1
   Ga. Ana Teresa PINHEIRO DOS SANTOS DIOGO PEREZ, portugalska državljanka, rojena 3. decembra 1966, se imenuje za članico upravnega odbora Evropske agencije za kemikalije namesto g. Paula Guilhermeja DA SILVE LEMOSA, in sicer za obdobje od 15. julija 2013 do 31. maja 2015.
   Člen 2
   Ta sklep začne veljati na dan sprejetja.

      V Bruslju, 15. julija 2013

            Za Svet

            Predsednik

         V. JUKNA

      (1)  UL L 396, 30.12.2006, str. 1.

      (2)  UL C 151, 21.5.2011, str. 1.

      (3)  UL C 74, 13.3.2012, str. 7.


title: 2011/673/: Sklep Sveta z dne 10. oktobra 2011 o imenovanju nemškega člana Evropskega ekonomsko-socialnega odbora

text:
               13.10.2011

               SL

               Uradni list Evropske unije

               L 268/16

         SKLEP SVETA
   z dne 10. oktobra 2011
   o imenovanju nemškega člana Evropskega ekonomsko-socialnega odbora
   (2011/673/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga nemške vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Po izteku mandata člana Thomasa ILKE se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Dr. Sabine HEPPERLE, Leiterin der Vertretung des DIHK bei der EU, se za preostanek mandata, ki se izteče 20. septembra 2015, imenuje za članico Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Luxembourgu, 10. oktobra 2011

            Za Svet

            Predsednik

         A. KRASZEWSKI

      (1)  UL L 251, 25.9.2010, str. 8.


title: 2004/582/ES: Sklep predstavnikov vlad držav članic ki so se sestali v okviru Sveta dne 28. aprila 2004, o privilegijih in imunitetah ATHENA

text:
               6.8.2004

               SL

               Uradni list Evropske unije

               L 261/14

         SKLEP PREDSTAVNIKOV VLAD DRŽAV ČLANIC
   ki so se sestali v okviru Sveta dne 28. aprila 2004, o privilegijih in imunitetah ATHENA
   (2004/582/ES)
   Različica tega dokumenta v slovenskem jeziku bo objavljena v posebni izdaji Uradnega lista Evropske unije, vključno z besedili institucij in Evropske centralne banke, ki so bila sprejeta pred 1. majem 2004. Zvezki te izdaje bodo postopoma objavljeni med 1. majem in koncem leta 2004.


title: Sklep Sveta z dne 27. marca 2000 o izboljšanju izmenjave informacij za boj proti ponarejenim potnim listinam

text:
Pomembno pravno obvestilo

|

32000D0261

Uradni list L 081 , 01/04/2000 str. 0001 - 0003

		Sklep Svetaz dne 27. marca 2000o izboljšanju izmenjave informacij za boj proti ponarejenim potnim listinam(2000/261/PNZ)SVET EVROPSKE UNIJE JE –ob upoštevanju Pogodbe o Evropski uniji in zlasti člena 34(2)(c) Pogodbe,ob upoštevanju pobude Zvezne republike Nemčije [1],ob upoštevanju mnenja Evropskega parlamenta [2],ob upoštevanju naslednjega:(1) Število ponarejenih potnih listin je vznemirljivo naraslo.(2) Računalniški sistem slikovnega arhiviranja in prenosa (FADO) je bil vzpostavljen na podlagi Skupnega ukrepa Sveta 3. decembra 1998 [3].(3) Izboljšava izmenjave informacij o ponarejenih potnih listinah bo pomagala omejiti ponarejanje listin in tako pomenila pomemben prispevek v boju proti kriminalu in tihotapljenju ljudi.(4) Uporaba standardiziranih načinov zbiranja informacij bo olajšala in pospešila vodenje kazenskih postopkov.(5) Ta sklep ne vpliva na pristojnost držav članic glede priznavanja potnih listov, potnih listin, vizumov ali drugih osebnih dokumentov –SKLENIL:Člen 11. Za nadaljnje izboljšanje izmenjave informacij o ponarejenih listinah med državami članicami se uporablja sistem poročanja o odkrivanju ponarejenih potnih listin. Njegov namen je:(a) omogočiti lažje odkrivanje ponarejenih potnih listin ob kontroli; in(b) povečati učinkovitost pri iskanju ukradenih potnih listin,pri čemer se posebna pozornost posveti serijski številki potne listine.2. Izmenjava informacij ne vključuje osebnih podatkov.Člen 21. Za prenos informacij v skladu s členom 1 se uporablja standardni obrazec, določen v Prilogi I.2. Centralna enota vsake države članice neposredno in nemudoma izmenja informacije s centralnimi enotami vseh drugih držav članic. Uradno obvesti tudi Generalni sekretariat Sveta.Člen 31. Zaradi enotnega zbiranja informacij, ki utegnejo biti potrebne za nadaljnje kazenske postopke, povezane s ponarejenimi potnimi listinami, države članice, kolikor je to mogoče, uporabljajo vprašalnik, določen v Prilogi II.2. Podatki, potrebni za kazenske postopke iz odstavka 1, se posredujejo drugim državam članicam v skladu z nacionalno zakonodajo in mednarodnimi konvencijami.Člen 4Ta sklep začne veljati tri mesece po objavi v Uradnem listu.V Bruslju, 27. marca 2000Za SvetPredsednikF. Gomes[1] UL C 176, 22.6.1999, str. 1.[2] Mnenje podano 19. novembra 1999 (še ni objavljeno v Uradnem listu).[3] UL L 333, 9.12.1998, str. 4.--------------------------------------------------PRILOGA I+++++ TIFF +++++--------------------------------------------------PRILOGA IIVPRAŠALNIKza študijo o uporabnikih ponaredkov v povezavi s priložnostnimi informacijami držav članic Evropske unije o ponarejenih potnih listinah1. Podatki o uporabniku listine(potrebni za nadaljnje poizvedbe, sodne pozive priči itd.):Priimek, ime, drugo ime/privzeto ime/vzdevek, datum rojstva, kraj rojstva, spol, državljanstvo, kontaktni naslov.2. Informacije o itinerarju in razlog za uporabo ponaredka3. Informacije o ponarejevalcu/izdelovalcu/prodajalcu/organizaciji3.1 Kdaj, kje [1] in od koga [2] je bil ponaredek sprejet?3.2 Kdaj in kje [3] je bil vzpostavljen prvi stik?3.3 Katere pogoje ste morali izpolniti, da ste dobili listino?(Fotografije za potni listi, podpisi, polog itd.)3.4 Kdaj, kako in kje [4] bil ponaredek izročen?Ste se dogovorili za kraj sestanka?3.5 Koliko je ponaredek stal?3.6 Kdaj, kako in kje [5] bil izročen denar?3.7 Do kakšne mere so bile vpletene druge osebe? Kdo?Ali veste za druge osebe, ki so bile vpletene? Posredniki? [6]3.8 Kdo [7] je ponarejevalec in kje [8] je bil ponaredek izdelan?3.9 Bi lahko dobili še druge listine (ponaredke)?3.10 Kdo [9] drug je prejel podoben ponaredek?3.11 Kje [10] so vaše prave listine?(Če so predane drugim osebam, na primer tihotapcu [11], natančni podatki o potnem listu, vključno s številko potnega lista)3.12 Lahko navedete še kakšne koristne informacije?[1] Če navajate kraj, prosimo navedite:Država, mesto, stavba, stanovanje, podjetje, železniška postaja, restavracija, druga lokacija, prevozno sredstvo, natančna določitev in/ali opis.[2] Osebni podatki, priimek, ime, drugo ime/privzeto ime/vzdevek, datum rojstva, kraj rojstva, spol, državljanstvo in druge pomembne informacije, na primer opis osebe, ocenjena starost, višina, teža, barva las, posebne značilnosti, jezik, naslovi, telefonske številke, vozila (znamka, barva, registrska tablica, posebne značilnosti).[3] Če navajate kraj, prosimo navedite:Država, mesto, stavba, stanovanje, podjetje, železniška postaja, restavracija, druga lokacija, prevozno sredstvo, natančna določitev in/ali opis.[4] Če navajate kraj, prosimo navedite:Država, mesto, stavba, stanovanje, podjetje, železniška postaja, restavracija, druga lokacija, prevozno sredstvo, natančna določitev in/ali opis.[5] Če navajate kraj, prosimo navedite:Država, mesto, stavba, stanovanje, podjetje, železniška postaja, restavracija, druga lokacija, prevozno sredstvo, natančna določitev in/ali opis.[6] Osebni podatki, priimek, ime, drugo ime/privzeto ime/vzdevek, datum rojstva, kraj rojstva, spol, državljanstvo in druge pomembne informacije, na primer opis osebe, ocenjena starost, višina, teža, barva las, posebne značilnosti, jezik, naslovi, telefonske številke, vozila (znamka, barva, registrska tablica, posebne značilnosti).[7] Osebni podatki, priimek, ime, drugo ime/privzeto ime/vzdevek, datum rojstva, kraj rojstva, spol, državljanstvo in druge pomembne informacije, na primer opis osebe, ocenjena starost, višina, teža, barva las, posebne značilnosti, jezik, naslovi, telefonske številke, vozila (znamka, barva, registrska tablica, posebne značilnosti).[8] Če navajate kraj, prosimo navedite:Država, mesto, stavba, stanovanje, podjetje, železniška postaja, restavracija, druga lokacija, prevozno sredstvo, natančna določitev in/ali opis.[9] Osebni podatki, priimek, ime, drugo ime/privzeto ime/vzdevek, datum rojstva, kraj rojstva, spol, državljanstvo in druge pomembne informacije, na primer opis osebe, ocenjena starost, višina, teža, barva las, posebne značilnosti, jezik, naslovi, telefonske številke, vozila (znamka, barva, registrska tablica, posebne značilnosti).[10] Če navajate kraj, prosimo navedite:Država, mesto, stavba, stanovanje, podjetje, železniška postaja, restavracija, druga lokacija, prevozno sredstvo, natančna določitev in/ali opis.[11] Osebni podatki, priimek, ime, drugo ime/privzeto ime/vzdevek, datum rojstva, kraj rojstva, spol, državljanstvo in druge pomembne informacije, na primer opis osebe, ocenjena starost, višina, teža, barva las, posebne značilnosti, jezik, naslovi, telefonske številke, vozila (znamka, barva, registrska tablica, posebne značilnosti).--------------------------------------------------


title: 2012/386/EU: Sklep Evropske centralne banke z dne 3. julija 2012 o spremembi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (ECB/2012/12)

text:
               14.7.2012

               SL

               Uradni list Evropske unije

               L 186/38

         SKLEP EVROPSKE CENTRALNE BANKE
   z dne 3. julija 2012
   o spremembi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja
   (ECB/2012/12)
   (2012/386/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1 in člena 18.2 Statuta,
   ob upoštevanju naslednjega:

               (1)

               V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro (v nadaljnjem besedilu: NCB), sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2011/14 z dne 20. septembra 2011 o instrumentih in postopkih denarne politike Eurosistema (1).

               (2)

               Svet ECB meni, da je treba ponovno preučiti izjemo od prepovedi tesnih povezav, ki je določena v oddelku 6.2.3.2 Priloge I k Smernici ECB/2011/14, v zvezi z bančnimi obveznicami, za katere jamči država in so jih izdale nasprotne stranke ter jih same uporabljajo kot zavarovanje.

               (3)

               Nasprotnim strankam, ki sodelujejo v kreditnih poslih Eurosistema, bi bilo treba dovoliti, da v izjemnih okoliščinah na podlagi predhodne odobritve Sveta ECB povečajo obstoječe ravni uporabe bančnih obveznic, za katere jamči država in so jih same izdale.

               (4)

               Prošnjam za predhodno odobritev, ki se predložijo Svetu ECB, je treba priložiti načrt financiranja.

               (5)

               Zato je treba Sklep ECB/2011/25 z dne 14. decembra 2011 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (2) ustrezno spremeniti –

         SPREJEL NASLEDNJI SKLEP:
   Člen 1
   Sprememba
   V Sklep ECB/2011/25 se vstavi naslednji člen 4b:

      „Člen 4b
      Sprejem bančnih obveznic, za katere jamči država
      1.   Nasprotne stranke, ki izdajajo primerne bančne obveznice, za katere jamči oseba javnega prava iz EGP, ki ima pravico do odmerjanja davkov, takšnih obveznic ali podobnih obveznic, ki so jih izdale osebe, s katerimi so nasprotne stranke v tesni povezavi, ne smejo predložiti kot zavarovanje za kreditne posle Eurosistema, kolikor presegajo nominalno vrednost teh obveznic, ki so bile na dan začetka veljavnosti tega sklepa že predložene kot zavarovanje.
      2.   V izjemnih primerih lahko Svet ECB odloči o odstopanju od zahteve iz odstavka 1. Prošnji za odstopanje mora biti priložen načrt financiranja.“

   Člen 2
   Začetek veljavnosti
   Ta sklep začne veljati na dan sprejetja.

      V Frankfurtu na Majni, 3. julija 2012

            Predsednik ECB

         Mario DRAGHI

      (1)  UL L 331, 14.12.2011, str. 1.

      (2)  UL L 341, 22.12.2011, str. 65.


title: Sklep Sveta (EU) 2015/1389 z dne 7. maja 2015 o podpisu Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Unije in njenih držav članic in o njegovi začasni uporabi

text:
               14.8.2015

               SL

               Uradni list Evropske unije

               L 215/1

         SKLEP SVETA (EU) 2015/1389
   z dne 7. maja 2015
   o podpisu Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji v imenu Unije in njenih držav članic in o njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
   ob upoštevanju Akta o pristopu Hrvaške in zlasti drugega pododstavka člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 14. septembra 2012 pooblastil Komisijo za začetek pogajanj v imenu Unije, njenih držav članic in Republike Hrvaške za sklenitev Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo (1) zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

               (2)

               Pogajanja so se uspešno zaključila 16. septembra 2014.

               (3)

               Protokol bi bilo treba podpisati v imenu Unije in njenih držav članic s pridržkom njegove poznejše sklenitve.

               (4)

               Protokol bi bilo treba uporabljati začasno –

         SPREJEL NASLEDNJI SKLEP:
   Člen 1
   Podpis Protokola o spremembi Sporazuma o skupnem zračnem prostoru med Evropsko unijo in njenimi državami članicami ter Republiko Moldavijo zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic s pridržkom sklenitve navedenega protokola.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.
   Člen 3
   Protokol se začasno uporablja v skladu s členom 3(2) Protokola od njegovega podpisa s strani pogodbenic (2), do začetka njegove veljavnosti.
   Člen 4
   Ta sklep začne veljati na dan sprejetja.

      V Bruslju, 7. maja 2015

            Za Svet

            Predsednik

         E. RINKĒVIČS

      (1)  Besedilo Sporazuma je objavljeno v UL L 292, 20.10.2012, str. 3.

      (2)  Generalni sekretariat Sveta bo v Uradnem listu Evropske unije objavil datum, od katerega se Protokol začasno uporablja.


title: Odločba Komisije z dne 14. decembra 2009 o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo v nekaterih državah članicah (notificirano pod dokumentarno številko C(2009) 9909) (Besedilo velja za EGP)

text:
               15.12.2009

               SL

               Uradni list Evropske unije

               L 328/76

      ODLOČBA KOMISIJE

   z dne 14. decembra 2009
   o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo v nekaterih državah članicah
   (notificirano pod dokumentarno številko C(2009) 9909)
   (Besedilo velja za EGP)
   (2009/952/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:

               (1)

               Odločba Komisije 2008/855/ES (3) določa nekatere nadzorne ukrepe, ki se uporabljajo pri klasični prašičji kugi v državah članicah ali njihovih regijah, kot je določeno v Prilogi k navedeni odločbi.

               (2)

               Člen 7 Odločbe 2008/855/ES določa, da se sveže prašičje meso z gospodarstev na območjih, navedenih v delu III Priloge k navedeni Odločbi, ter mesni pripravki in mesni izdelki, ki so sestavljeni iz takega mesa ali ga vsebujejo, odpošiljajo v druge države članice iz zadevnih držav članic z navedenimi območji.

               (3)

               Odločba 2008/855/ES se uporablja do 31. decembra 2009. Zaradi stanja bolezni na nekaterih območjih Bolgarije, Nemčije, Francije, Madžarske in Slovaške je primerno podaljšati čas uporabe navedene odločbe do 31. decembra 2011.

               (4)

               Da bi se preprečilo širjenje klasične prašičje kuge iz Romunije v druge države članice, je bila sprejeta Odločba Komisije 2006/779/ES z dne 14. novembra 2006 glede prehodnih ukrepov za nadzor zdravstvenega varstva živali v zvezi s klasično prašičjo kugo v Romuniji (4). Navedena odločba se uporablja do 31. decembra 2009.

               (5)

               Romunija je Komisiji predložila podatke, iz katerih je razvidno, da se je stanje klasične prašičje kuge v navedeni državi članici precej izboljšalo. Glede na razpoložljive podatke pa je treba v Romuniji še naprej uporabljati dodatne nadzorne ukrepe za zdravje živali v zvezi s klasično prašičjo kugo. Zato je primerno vključiti Romunijo v del III Priloge k Odločbi 2008/855/ES. Vključitev Romunije v del III Priloge k Odločbi 2008/855/ES je treba pregledati na podlagi izida inšpekcijskega pregleda Unije, ki ga je treba opraviti v Romuniji v prvem polletju 2010.

               (6)

               Da se zagotovi varnost svežega prašičjega mesa ter mesnih pripravkov in mesnih izdelkov iz svežega mesa ali z njegovo vsebnostjo, ki vstopajo na območja, navedena v delu III Priloge k Odločbi 2008/855/ES, z območij, ki v njem niso navedena, mora pristojni organ odobriti obrate, v katerih se taki izdelki proizvajajo, skladiščijo ali predelujejo, in te je treba priglasiti Komisiji. Poleg tega se morajo tako meso in mesni izdelki ali pripravki proizvajati, skladiščiti in predelovati ločeno od drugih izdelkov, ki so sestavljeni iz mesa z drugih gospodarstev, ki ležijo na območjih iz dela III Priloge k navedeni odločbi, ali ga vsebujejo.

               (7)

               Sveže prašičje meso ter mesne pripravke in mesne izdelke, ki so sestavljeni iz svežega mesa ali ga vsebujejo, je treba ustrezno označiti, da se zagotovi sledljivost mesa ter mesnih pripravkov in mesnih izdelkov, ki vstopajo na območja, navedena v delu III Priloge k Odločbi 2008/855/ES, z območij, ki niso v njem navedena. Zato je sveže prašičje meso treba označiti z oznako zdravstvene ustreznosti iz poglavja III oddelka I Priloge I k Uredbi (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (5). Mesne pripravke in mesne izdelke, ki vsebujejo tako prašičje meso, je treba označiti z identifikacijsko oznako iz oddelka I Priloge II k Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (6).

               (8)

               Zato je treba Odločbo 2008/855/ES ustrezno spremeniti.

               (9)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   Odločba 2008/855/ES se spremeni:

               1.

               Vstavi se člen 8a:
               „Člen 8a
               Odpošiljanje svežega prašičjega mesa ter mesnih pripravkov in mesnih izdelkov, ki so sestavljeni iz takega mesa ali ga vsebujejo, z območij zunaj območij iz dela III Priloge v druge države članice
               1.   Zadevne države članice z območji iz dela III Priloge k tej odločbi lahko v druge države članice dovolijo odpošiljanje svežega prašičjega mesa, pridobljenega iz prašičev z gospodarstev zunaj območij iz dela III Priloge, ter mesnih pripravkov in mesnih izdelkov, ki so sestavljeni iz takega mesa ali ga vsebujejo, če se meso, mesni pripravki in mesni izdelki proizvajajo, skladiščijo in predelujejo v obratih:

                           (a)

                           ki jih za ta namen odobri pristojni organ in se priglasijo Komisiji;

                           (b)

                           v katerih so proizvodnja, skladiščenje in predelava ločeni od drugih izdelkov, ki so sestavljeni iz mesa z gospodarstev, ki ležijo na območjih iz dela III Priloge, ali ga vsebujejo.

                     2.   Sveže prašičje meso iz odstavka 1 se označi v skladu s poglavjem III oddelka I Priloge I k Uredbi (ES) št. 854/2004.
               Mesni pripravki in mesni izdelki iz odstavka 1 se označijo v skladu z oddelkom I Priloge I k Uredbi (ES) št. 853/2004.“

               2.

               V členu 15 se datum „31. decembra 2009“ nadomesti z „31. decembra 2011“.

               3.

               V delu III Priloge se vstavi naslednji vnos:
               „Romunija

               celotno ozemlje Romunije.“

         Člen 2
   Točka 3 člena 1 se uporablja od 1. januarja 2010.
   Člen 3
   Ta odločba je naslovljena na države članice.

      V Bruslju, 14. decembra 2009

            Za Komisijo

         Androulla VASSILIOU

            Članica Komisije

      (1)  UL L 395, 30.12.1989, str. 13.

      (2)  UL L 224, 18.8.1990, str. 29.

      (3)  UL L 302, 13.11.2008, str. 19.

      (4)  UL L 314, 15.11.2006, str. 48.

      (5)  UL L 139, 30.4.2004, str. 206.

      (6)  UL L 139, 30.4.2004, str. 55.


title: Sklep Sveta 2009/935/PNZ z dne 30. novembra 2009 o določitvi seznama tretjih držav in organizacij, s katerimi Europol sklene sporazume

text:
               11.12.2009

               SL

               Uradni list Evropske unije

               L 325/12

      SKLEP SVETA 2009/935/PNZ
   z dne 30. novembra 2009
   o določitvi seznama tretjih držav in organizacij, s katerimi Europol sklene sporazume
   SVET EVROPSKE UNIJE JE –
   ob upoštevanju Sklepa Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (1) („Sklep o Europolu“) in zlasti člena 26(1)(a) Sklepa,
   ob upoštevanju Sklepa Sveta 2009/934/PNZ z dne 30. novembra 2009 o sprejetju izvedbenih pravil, ki urejajo odnose Europola s partnerji, vključno z izmenjavo osebnih podatkov in tajnih informacij (2), in zlasti členov 5 in 6 Sklepa,
   ob upoštevanju mnenja Evropskega parlamenta,
   ob upoštevanju naslednjega:

               (1)

               Svet s kvalificirano večino po posvetovanju z Evropskim parlamentom določi seznam tretjih držav in organizacij iz člena 23(1) Sklepa o Europolu, s katerimi Europol sklene sporazume.

               (2)

               Upravni odbor pripravi takšen seznam.

               (3)

               Zaželeno je, da se določi postopek o načinu dodajanja novih tretjih držav in organizacij na seznam tretjih držav in organizacij, s katerimi Europol sklene sporazume –

         SKLENIL:
   Člen 1
   1.   Europol v skladu s členom 23(2) Sklepa o Europolu sklene sporazume s tretjimi državami in organizacijami, uvrščenimi na seznam iz Priloge k temu sklepu. Europol lahko sproži postopek za sklenitev sporazuma, brž ko je tretja država ali organizacija uvrščena na seznam. Razen če upravni odbor ne odloči drugače, se Europol zavzema za sklenitev sporazuma o sodelovanju z navedenimi tretjimi državami in organizacijami, ki omogoča izmenjavo osebnih podatkov.
   2.   Europol glede na svoje operativne potrebe ter razpoložljive človeške vire in finančna sredstva prednostno razporedi sklenitev sporazumov o sodelovanju s tretjimi državami in organizacijami, uvrščenimi na seznam. Upravni odbor lahko da direktorju katera koli nadaljnja navodila v zvezi s pogajanji glede določenega sporazuma, če se mu zdijo potrebna.
   3.   Direktor redno obvešča upravni odbor o stanju pogajanj, ki potekajo s tretjimi strankami, in vsakih šest mesecev predloži poročilo o napredku.
   Člen 2
   1.   Član upravnega odbora ali Europol lahko predlaga, da se na seznam doda nova tretja država ali organizacija. Pri tem oriše operativno potrebo po sklenitvi sporazuma o sodelovanju z zadevno tretjo državo ali organizacijo.
   2.   Upravni odbor se odloči, ali Svetu predlaga, da se na seznam doda nova zadevna tretja država ali organizacija.
   3.   Svet se o tem, ali bo na seznam dodana nova tretja država ali organizacija, odloči tako, da spremeni Prilogu k temu sklepu.
   Člen 3
   Ta sklep začne veljati na 1. januarja 2010.
   Člen 4
   Ta sklep se objavi v Uradnem listu Evropske unije.

      V Bruslju, 30. novembra 2009

            Za Svet

            Predsednica

         B. ASK

      (1)  UL L 121, 15.5.2009, str. 37.

      (2)  Glej stran 6 tega Uradnega lista.

      PRILOGA
      Seznam tretjih držav in organizacij, s katerimi Europol sklene sporazume

                  1.

                  Tretje države (po abecednem vrstnem redu):

                              —

                              Albanija

                              —

                              Avstralija

                              —

                              Bolivija

                              —

                              Bosna in Hercegovina

                              —

                              Črna gora

                              —

                              Hrvaška

                              —

                              Islandija

                              —

                              Indija

                              —

                              Izrael

                              —

                              Kanada

                              —

                              Kitajska

                              —

                              Kolumbija

                              —

                              Lihtenštajn

                              —

                              Maroko

                              —

                              Moldavija

                              —

                              Monako

                              —

                              Nekdanja jugoslovanska republika Makedonija (FYROM)

                              —

                              Norveška

                              —

                              Peru

                              —

                              Rusija

                              —

                              Srbija

                              —

                              Švica

                              —

                              Turčija

                              —

                              Ukrajina

                              —

                              Združene države Amerike

                  2.

                  Organizacije (po abecednem vrstnem redu):

                              —

                              ICPO-Interpol

                              —

                              Svetovna carinska organizacija

                              —

                              Urad Združenih narodov za droge in kriminal (UNODC)


title: Sklep Sveta z dne 29. novembra 2004 o imenovanju člana Svetovalnega odbora Agencije za oskrbo Euratom

text:
               9.12.2004

               SL

               Uradni list Evropske unije

               C 305/2

      SKLEP SVETA

   z dne 29. novembra 2004
   o imenovanju člana Svetovalnega odbora Agencije za oskrbo Euratom
   (2004/C 305/02)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo ter zlasti drugega in tretjega odstavka člena 54 Pogodbe,
   ob upoštevanju člena X statuta Agencije za oskrbo Euratom (1), kakor je bil nazadnje spremenjen s Sklepom 95/1/ES, Euratom, ESPJ z dne 1. januarja 1995 (2),
   ob upoštevanju Sklepa Sveta z dne 22. septembra 2003 o imenovanju članov Svetovalnega odbora Agencije za oskrbo Euratom (3),
   ob upoštevanju mnenja Komisije,
   ob upoštevanju naslednjega:

               (1)

               Zaradi odstopa g. Sergea GASA, o katerem je bil Svet obveščen 19. maja 2004, se je izpraznilo mesto člana zgoraj omenjenega odbora.

               (2)

               To izpraznjeno mesto je zato treba zapolniti.

               (3)

               Francoska vlada je 19. maja 2004 podala predlog za imenovanje –

         SKLENIL:
   Edini člen
   Ga. Jeanne MARCUCCI je imenovana za članico Svetovalnega odbora Agencije za oskrbo Euratom za preostanek mandata odbora, tj. do 28. marca 2005.

      V Bruslju, 29. novembra 2004

            Za Svet

            Predsednik

         L. J. BRINKHORST

      (1)  UL 27, 6.12.1958, str. 534/58.

      (2)  UL L 1, 1.1.1995, str. 1.

      (3)  UL C 232, 27.9.2003, str. 1.


title: 2009/441/ES: Sklep Sveta z dne 25. maja 2009 o imenovanju italijanskega člana Odbora regij

text:
               11.6.2009

               SL

               Uradni list Evropske unije

               L 148/17

      SKLEP SVETA

   z dne 25. maja 2009
   o imenovanju italijanskega člana Odbora regij
   (2009/441/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi izteka mandata Renato SORUJA se je sprostilo eno mesto člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenuje:
   Ugo CAPPELLACCI, Presidente della Regione Sardegna.
   Člen 2
   Ta sklep začne učinkovati na dan sprejetja.

      V Bruslju, 25. maja 2009

            Za Svet

            Predsednik

         J. ŠEBESTA

      (1)  UL L 56, 25.2.2006, str. 75.


title: Sklep Sveta z dne 13. decembra 1993 o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Norveško o določenih ureditvah na področju kmetijstva

text:
Avis juridique important

|

31993D0737

Official Journal L 346 , 31/12/1993 P. 0017 - 0017

Sklep Svetaz dne 13. decembra 1993o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Norveško o določenih ureditvah na področju kmetijstva(93/737/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v povezavi s prvim pododstavkom člena 228(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker je bilo v okviru pogajanj o Evropskem gospodarskem prostoru (EGP) možno skleniti Sporazum v obliki izmenjave pisem med Evropsko gospodarsko skupnostjo in Kraljevino Norveško o določenih ureditvah na področju kmetijstva;ker je ta Sporazum del celote rezultatov pogajanj o EGP in bistven element za odobritev Sporazuma EGP s strani Skupnosti;ker je treba odobriti ta Sporazum,SKLENIL:Člen 1V imenu Skupnosti se odobri Sporazum v obliki izmenjave pisem med Evropsko gospodarsko skupnostjo in Kraljevino Norveško o določenih ureditvah na področju kmetijstva.Besedilo Sporazuma je priloženo k Sklepu Sveta 93/239/EGS z dne 15. marca 1993 o sklenitvi Sporazuma v obliki izmenjave pisem med Evropsko gospodarsko skupnostjo na eni strani in Republiko Avstrijo, Republiko Finsko, Republiko Islandijo, Kraljevino Norveško in Kraljevino Švedsko na drugi strani o začasni uporabi Sporazumov o določenih ureditvah na področju kmetijstva, ki so jih navedene stranke podpisale v Portu 2. maja 1992 [2].Člen 2Predsednik Sveta opravi v imenu Skupnosti notifikacijo, da je Komisija odobrila Sporazum [3].V Bruslju, 13. decembra 1993Za SvetPredsednikPh. Maystadt[1] UL C 305, 23.11.1992, str. 61.[2] UL L 109, 1.5.1993, str. 1.[3] UL L 346, 31.12.1993, str. 35.


title: 2014/698/EU: Sklep Evropskega parlamenta in Sveta z dne 25. septembra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/001 EL/Nutriart iz Grčije)

text:
               8.10.2014

               SL

               Uradni list Evropske unije

               L 292/16

         SKLEP EVROPSKEGA PARLAMENTA IN SVETA
   z dne 25. septembra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/001 EL/Nutriart iz Grčije)

      (2014/698/EU)

   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (2) in zlasti člena 12 Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3) ter zlasti točke 13 navedenega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje podpore presežnim delavcem in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 Evropskega parlamenta in Sveta (4), ali nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Grčija je 5. februarja 2014 predložila vlogo za uporabo sredstev iz ESPG v zvezi z odpuščenimi delavci v podjetju Nutriart S.A ter pri 25 dobaviteljih in proizvajalcih v poproizvodni fazi (AR.ZIGAS & SIA) in v zvezi s 24 samozaposlenimi osebami, ki so prenehale opravljati dejavnost in so bile odvisne od glavnega podjetja, ter jo dopolnila z dodatnimi informacijami, kot je določeno v členu 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG v skladu s členom 13 Uredbe (EU) št. 1309/2013.

               (4)

               V skladu s členom 6(2) Uredbe (EU) št. 1309/2013 je Grčija odločila, da prilagojene storitve, sofinancirane iz ESPG, zagotovi tudi mladim, ki niso zaposleni, se ne izobražujejo ali usposabljajo.

               (5)

               Zato bi bilo treba uporabiti sredstva ESPG, da se zagotovi finančni prispevek v višini 6 096 000 EUR za vlogo, ki jo je predložila Grčija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 6 096 000 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Bruslju, 25. septembra 2014

            Za Evropski parlament

            Predsednik

         M. SCHULZ

            Za Svet

            Predsednik

         S. GOZI

      (1)  UL L 347, 20.12.2013, str. 855.

      (2)  UL L 347, 20.12.2013, str. 884.

      (3)  UL C 373, 20.12.2013, str. 1.

      (4)  Uredba (ES) št. 546/2009 Evropskega parlamenta in Sveta z dne 18. junija 2009 o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji (UL L 167, 29.6.2009, str. 26).


title: Sklep Sveta (EU) 2017/1792 z dne 29. maja 2017 o podpisu, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem, in njegovi začasni uporabi

text:
               6.10.2017

               SL

               Uradni list Evropske unije

               L 258/1

         SKLEP SVETA (EU) 2017/1792
   z dne 29. maja 2017
   o podpisu, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem, in njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 21. aprila 2015 pooblastil Komisijo za začetek pogajanj z Združenimi državami Amerike o sporazumu o pozavarovanju. Pogajanja so se 12. januarja 2017 uspešno sklenila z izmenjavo pisem med glavnimi pogajalci.

               (2)

               Dvostranski sporazum med Evropsko unijo in Združenimi državami Amerike o bonitetnih ukrepih v zvezi z zavarovanjem in pozavarovanjem (v nadaljnjem besedilu: Sporazum) bi bilo treba podpisati.

               (3)

               Da se omogoči ustanovitev skupnega odbora v skladu s tem sporazumom, ki bo za Unijo in Združene države Amerike predstavljal forum za izmenjavo informacij o ustreznem izvajanju Sporazuma, in da se nadzornim organom v Uniji omogoči izvajanje usklajenih praks v zvezi z nadzorom skupine, ki so že možne na podlagi trenutnega pravnega okvira Unije na tem področju, bi se morala člena 4 in 7 Sporazuma začasno uporabljati do zaključka postopkov, potrebnih za sklenitev Sporazuma–

         SPREJELA NASLEDNJI SKLEP:
   Člen 1
   Podpis, v imenu Unije, Dvostranskega sporazuma med Evropsko unijo in Združenimi državami Amerike o bonitetnih ukrepih glede zavarovanja in pozavarovanja je odobren s pridržkom njegove sklenitve.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Člena 4 in 7 Sporazuma se začasno uporabljata v skladu s členi 9 in 10 Sporazuma (1) do zaključka postopkov, potrebnih za sklenitev Sporazuma.
   Člen 4
   Komisija zastopa Unijo v skupnem odboru, ustanovljenem v skladu s točko 7 Sporazuma, po tem, ko se je seznanila z mnenjem delovne skupine Sveta za finančne storitve, in to delovno skupino obvešča, kadar je to potrebno, in najmanj enkrat letno, o napredku pri izvajanju Sporazuma.
   Člen 5
   Vsa stališča, ki se zastopajo v imenu Unije, se sprejmejo v skladu s Pogodbama, na podlagi člena 16(1) Pogodbe o Evropski uniji ali člena 218(9) Pogodbe o delovanju Evropske unije pa jih sprejme Svet.
   Člen 6
   Ta sklep začne veljati na dan sprejetja.

      V Bruslju, 29. maja 2017

            Za Svet

            Predsednik

         C. CARDONA

      (1)  Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.